Úrad vlády SR						  Na rokovanie vlády SR
Sekcia hospodárskej politiky					  dňa 21.11. 2001
									  k číslu: 7558/2001
									  k bodu: 12

S t a n o v i s k o

k návrhu na vydanie rozhodnutia, ktorým sa mení rozhodnutie Ministerstva pre správu a privatizáciu národného majetku SR o schválení privatizačného projektu Slovenská poisťovňa, a.s., Bratislava a ruší rozhodnutie Ministerstva pre správu a  privatizáciu  národného majetku SR o  schválení dodatku                                               k privatizačnému projektu

I.

Materiál predkladá ministerka pre správu a privatizáciu národného majetku na základe uznesenia vlády SR č.87 z  31.1.2001 k návrhu harmonogramu urýchlenia privatizácie.

Obsahom predloženého návrhu je vydanie rozhodnutia, ktorým sa mení uznesenie Ministerstva pre správu a privatizáciu národného majetku SR o schválení privatizačného projektu, podľa ktorého do privatizácie bola zaradená Slovenská poisťovňa, a.s., Bratislava s privatizáciou 100 % majetkovej účasti štátu a zrušuje sa ďalšie uznesenie tohto ministerstva, ktorým bol schválený dodatok k  základnému privatizačnému projektu o zmene metódy privatizácie 15 % akcií určených na priamy predaj tuzemským partnerom na verejnú súťaž. Toto rozhodnutie nebolo realizované.

Dôvodom pre zmenu pôvodného rozhodnutia o privatizácii Slovenskej poisťovne, a.s., Bratislava je potreba reagovať na zmeny, ktoré sú dôsledkom zvýšenia základného imania a z toho plynúcich zmien v štruktúre akcionárov.

Základné imanie Slovenskej poisťovne, a.s., Bratislava k  11.9.2001                je  4 130 000 tis. Sk  a  jednotlivé podiely na základnom imaní sú určené takto:

48,43 % na dočasnú účasť štátu do vydania rozhodnutia podľa §10 ods.1                            zákona č.92/1991 Zb. o podmienkach prevodu majetku štátu na iné                            osoby v znení neskorších predpisov (ďalej zákon),
18,36 %   na   dočasnú   majetkovú   účasť   Fondu   národného   majetku   SR 
                do vydania rozhodnutia podľa §10 ods.1 zákona,
33,21 %   ostatní akcionári.

Ostatné ustanovenia rozhodnutia o  schválení privatizačného projektu Slovenskej poisťovne, a.s., Bratislava  č.140/92 z 30.3.1992 sa nemenia.

II.

Materiál nebol predložený na štandardné medzirezortné pripomienkové konanie.

III.

Porada ekonomických ministrov materiál prerokovala 12.11.2001 a predložený návrh vzala na vedomie. Vláde SR odporučila návrh schváliť.

Odporúčame, aj s prihliadnutím na záver rokovania  Porady ekonomických ministrov, aby vláda prijala navrhované uznesenie.

Bratislava  13. 11. 2001